काफी दिनों से लोगों को देश के सबसे अमीर शख्स और रिलायंस इंडस्ट्रीज के मालिक मुकेश अंबानी के यहां सगाई के जश्न का इंतजार था। शनिवार को मुकेश अंबानी के बड़े बेटे आकाश अंबानी की सगाई हो गई। उनकी सगाई प्रमुख हीरा कारोबारी रसेल मेहता की बेटी श्लोका मेहता से हुई। सगाई मुकेश अंबानी के निजी निवास 27 मंजिला भवन एंटीलिया में हुआ, जिसे दुल्हन की तरह सजाया गया था। इस सगाई की गवाह बनीं देश-विदेश की प्रमुख हस्तियां, जहां बॉलीवुड के सेलिब्रिटीज भी शामिल हुए। इसके साथ ही इस सगाई कार्यक्रम में पॉलिटिक्स, इंडस्ट्री से लेकर स्पोर्ट्स फिल्ड की फेमस हस्तियों ने शिरकत की। इस सगाई समारोह में क्रिकेटर सचिन तेंदुलकर, महाराष्ट्र के मुख्यमंत्री देवेंद्र फडणवीस,कांग्रेस नेता दिग्विजय सिंह,शिवसेना प्रमुख उद्धव ठाकरे और संजय दत्त की बहन प्रिया दत्त भी पहुंची थीं।